Marzà: “L’FP és una eina fonamental de formació, ocupabilitat i transformació econòmica i social” | Valencia Extra\nEl conseller d’Educació, Cultura i Esport, Vicent Marzà, i la ministra d’Educació i FP, Isabel Celaá, han obert el congrés d’FP que organitza la Conselleria a escala estatal amb el títol ‘La nova Formació Professional a la Comunitat Valenciana: descobreix el futur’. Els dies 14 i 15 d’abril reuneix en un entorn virtual més de 700 participants de tot l’Estat des del Districte Digital d’Alacant.\nL’objectiu general del congrés és mostrar la rellevància de la modernització de la Formació Professional al nostre territori i a la resta de l’Estat, perquè siga el motor d’un nou model en el creixement econòmic i social. Amb aquest propòsit, hi participen representants de diversos sectors econòmics i representants educatius estatals i autonòmics.\nEl conseller Vicent Marzà ha destacat en l’obertura de les jornades que “l’FP és una eina fonamental de formació, ocupabilitat i transformació econòmica i social. Per tant, és una part imprescindible per a generar un model productiu que intensifique els processos de creació de valor i d’ocupació de qualitat. Es tracta de situar els recursos de formació i el millor sistema d’FP al servei de totes les persones i empreses, de la manera més accessible i flexible”.\n“Des de 2015 l’FP ha sigut una prioritat de la nostra política educativa”, ha subratllat el conseller Marzà, i ha insistit en el fet que “treballem perquè la Formació Professional valenciana siga una opció preferent per als joves i una oportunitat formativa per a aquelles persones que ja tenen experiència laboral però no títols acreditats”.\nDurant les dues jornades del congrés també s’abordarà la nova llei d’FP, així com la innovació educativa, la digitalització, l’orientació professional i el reconeixement de les competències adquirides a través de l’experiència laboral. De manera paral·lela a les sessions també hi haurà estands virtuals de les diferents autonomies.\nTotes les taules redones de les dues jornades seran enregistrades i es podran descarregar posteriorment en la mateixa web del congrés (https://portal.edu.gva.es/formaciodelprofessorat/va/congressos-jornades/congres-fp-nacional/).\nEntre els col·loquis que inclou el congrés destaquen el que, amb el secretari autonòmic d’Educació i FP, Miquel Soler, i la secretària general d’FP del Ministeri, Clara Sanz, abordarà la nova llei d’FP; o el que porta per títol ‘La Formació Professional, motor per a l’ocupació’, a càrrec del director general d’FP i Ensenyaments de Règim Especial, Manuel Gomicia, i el viceconseller d’FP del País Basc, Jorge Arévalo. La cloenda del congrés serà a càrrec del president de la Generalitat, Ximo Puig.\nMés pressupost, més professorat i més alumnat que mai\n“Un fet que il·lustra l’esforç realitzat des de 2015 fins ara”, segons ha relatat Marzà, “és que hem incrementat el pressupost d’FP en un 271 %, de tal manera que hem passat de 13,1 a 48,6 milions d’euros i hem augmentat el professorat en un 19 %, de 5.522 a 6.777”.\nAixí mateix, el titular d’Educació ha recordat que “el setembre de 2020 vam realitzar una oferta extraordinària de 125 cicles nous i enguany impulsem les primeres beques generals per a l’alumnat d’FP amb un pressupost de més d’1 milió d’euros, mantenim la dotació de 3,8 milions d’euros per a programes formatius de qualificació bàsica dirigits a lluitar contra l’abandonament dels estudis de l’alumnat amb més dificultats i hem incrementat en un 19,4 % les beques per a dones en cicles d’FP amb alta ocupabilitat però poca presència de dones”.\nMarzà també ha destacat l’aposta que s’ha fet per la innovació en FP “amb la creació del Centre d’Innovació Digital Avançat (CIDA) d’Alacant, que dinamitzarà les competències digitals en les 25 famílies professionals que integren l’FP valenciana, i amb la posada en marxa de la xarxa ‘Novigi’ de centres innovadors d’FP amb un pressupost de 4,2 milions d’euros que facilitarà la difusió de pràctiques i metodologies innovadores entre els centres i el professorat”.\nCom a resultat de les diferents polítiques per a modernitzar l’FP valenciana “en aquest curs 2020-2021 el sistema valencià d’FP ha atret el nombre més gran d’estudiants de la història i s’han superat els 99.000 alumnes matriculats”, ha destacat Marzà.


Josep Varela i Dolors Domingo tanquen les tres jornades que l’Institut d’Estudis Ilerdencs ha dedicat al centenari de la vaga de la Canadenca | Institut d'Estudis Ilerdencs\n/ Josep Varela i Dolors Domingo tanquen les tres jornades que l’Institut d’Estudis Ilerdencs ha dedicat al centenari de la vaga de la Canadenca\nEl paper de les comarques lleidatanes, i en especial el dels treballadors de les centrals hidroelèctriques com la de Camarasa, ha estat analitzat avui en la sessió de cloenda de les tres jornades dedicades per l’Institut d’Estudis Ilerdencs a la Commemoració del centenari de la vaga de la Canadenca.\nLa jornada presentada per Josep Varela i en què hi ha intervingut Dolors Domingo. Varela ha parlat sobre ‘L’impacte de les centrals hidroelèctriques a Lleida’, mentre que la historiadora Dolors Domingo, responsable del projecte del centenari de la construcció de la presa i central de Camarasa, ha ofert la conferència ‘Camarasa i l’inici de la vaga de la Canadenca’. Tots dos han destacat el fet que van ser els treballadors de la presa i de la central de Camarasa els que van començar la protesta per les dures condicions de treball que patien, en una vaga que es va estendre a per tot Catalunya i que va esdevenir un dels moviments proletaris més importants i exitosos de principis del segle XX, que va acabar atenent les demandes obreres.\nAquestes jornades dedicades a la Commemoració del centenari de la vaga de la Canadenca s’han emmarcat dins el cicle de conferències ‘Veus del passat, veus del present’ del Seminari Permanent d’Història de l’IEI i han comptat amb la col·laboració del Centre Excursionista de Lleida. El seminari té com a objectiu oferir un apropament a diversos moments rellevants de la nostra història, testimonis de la historiografia, presentacions d’algunes obres significatives i reflexions sobre temes de debat del nostre present.


Hotel de Rome et Saint Pierre Marsella França - Ofertes d'hotels amb els MILLORS DESCOMPTES EN LÍNIA\n7 cours Saint-Louis, 01. Vieux Port - La Canebiére, Marsella, França - Veure al mapa\nTé alguna pregunta per a Hotel de Rome et Saint Pierre?\nBé 6,3 (527 comentaris)\nBarri 01. Vieux Port - La Canebiére 01. Vieux Port - La Canebiére 01. Vieux Port - La Canebiére 06. Castellane et Préfecture 01. Vieux Port - La Canebiére 07. La Corniche\nMés informació sobre Hotel de Rome et Saint Pierre\nRenovat l'any 2013, el Hotel de Rome et Saint Pierre garanteix els seus hostes una estada plaentera a Marsella tant per negocis com per oci. L'hotel és a 0.50 km del centre de la ciutat i permet accedir a les instal.lacions més importants de la ciutat. Per opcions de turisme i atraccions locals, no es necessita anar enfora ja que l'hotel gaudeix proximitat a Maison Empereur, Boutique Officielle de L'O.M., Saladin Epices du Monde.\nAmb una oferta de serveis hotelers superior i ampla gama d'entreteniment, Hotel de Rome et Saint Pierre és compromet a que la seva estada sigui el més còmoda possible. Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, servei d'habitacions són només algunes de les comoditats que fan que Hotel de Rome et Saint Pierre sigui diferent dels altres hotels de la ciutat.\nGaudiu de les comoditats d'alta gama com ara televisió de pantalla plana, accés a internet (sense fils), connexió sense fils a internet (cortesia), aire condicionat, calefacció per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Hotel de Rome et Saint Pierre és la vostra destinació si buscau allotjament de qualitat a Marsella.\nEstació de Metro de Noailles\nTots els tipus de viatgers (7)Viatger de Negocis (2)Viatgers en solitari (5)


L'entrada de vehicles cau un 24% entre el gener i l'octubre\nLa davallada per la frontera hispanoandorrana ha estat del 25%, mentre que per la francoandorrana ha estat del 22%\nLa frontera hispanoandorrana. / ARXIU ANA\nAndorra la VellaEl nombre de vehicles que ha entrat a Andorra durant el mes d'octubre ha estat de 315.601, una xifra que segons el departament d'Estadística suposa una variació percentual negativa respecte del mes d'octubre del 2019 del 6,5%. D'aquesta manera, el total de turismes presenta un decrement del 7,1%, i el de vehicles pesants un increment del 20,2%. De gener a octubre del 2020, respecte del mateix període del 2019, s'ha produït un decrement del 24,1% en el nombre de vehicles, amb un decrement del 25,1% dels provinents d'Espanya i una baixa del 22,1% dels provinents de França.\nA l'octubre, els turismes provinents d'Espanya han tingut una variació percentual negativa del 0,6%, mentre que pels provinents de França la variació ha estat d'un -18,8%. Pel que fa als vehicles pesants, hi ha hagut una variació percentual positiva del 29,9 per la frontera hispanoandorrana. Quant a la frontera francoandorrana, la variació ha estat negativa en un 29,5%.\nAixí, el nombre de vehicles que han entrat al país durant els darrers dotze mesos ha estat de 3.406.325, fet que representa una variació negativa del 18,4% respecte del mateix període anterior, en què van entrar 4.174.261 vehicles. Els vehicles que ho han fet per la frontera hispanoandorrana han disminuït en 504.854 unitats, un 18,2% menys respecte del mateix període de l'any passat, mentre que els que han entrat per la frontera francoandorrana ho han fet en un 18,7% (-262.082 unitats).\nEntrada de vehicles Frontera francoandorrana frontera hispanoandorrana Estadistica


29/12/2017 Actualitat, Idees 0 comentaris\nAvui fa cinc anys, un lustre, que porte component textos (una mica massa llargs potser), apuntant i lligant paraules, en aquest blog que m’ofereix VilaWeb. Cinc anys compartint amb vosaltres, els qui heu tingut la paciència de llegir-me, les meues dèries, les meues aficions, sobretot els llibres i la meteorologia, la literatura i la ciència en general.\nQuant als resums de l’oratge (així anomenem els valencians el temps meteorològic), he volgut embolcallar la fredor de les dades numèriques amb dites populars i dades etnogràfiques, o fins i tot referències poètiques, del mes o l’estació climàtica comentada, sempre des de la perspectiva de la comarca on visc i l’estació que en recull les dades. M’acontentaria si almenys us he fet arribar el missatge de socors de la natura, la realitat de l’escalfament global, una espasa de Dàmocles que ens amenaça, sobretot les generacions futures, i, doncs, hem d’aturar a totes passades. Em considere un observador afeccionat de l’oratge, però en primer lloc (ai las!) em sent un observador del canvi climàtic.\nAquests anys he tingut el plaer d’expressar ací i en llibertat allò que pense i sent, i fer-ho sovint quan he llegit alguna obra escrita que m’ha colpit especialment, que m’ha ensenyat, ni que fos una mica, l’ofici de viure una vida bona i digna, que m’ha revelat el per què d’alguna qüestió de fons, d’aquelles que els professionals de la mentida (publicistes, periodistes venuts, advocats venuts, polítics venuts…) ens amaguen un dia sí l’altre també, per explicar-nos “sopars de duro” i fer-nos viure com uns babaus, en la ignorància i de vegades en la ignomínia. Per contrapesar-ho, els bons llibres són i seran sempre uns dels meus millors amics.\nLes meues circumstàncies personals m’han menat a desenvolupar un esperit crític ben esmolat. Tocat pels mots, de vegades no puc estar-me d’expressar, d’escriure, de fer una digressió al voltant de la troballa, d’una encertada combinació de paraules. Impel·lit per l’emoció, no puc aturar el meu desfici fins que no componc unes ratlles en el primer tros de paper que hi trobe; frases apressades que seran, potser, la llavor d’algun text futur.\nCom deia a la presentació d’aquest blog, “la vida és allò que ens passa mentre fem uns altres plans”. I ara la vida m’ha portat una dura prova, un entrebanc per a poder escriure. Un problema cervical-dorsal, agreujat els darrers anys, potser per la feina a l’ordinador, ha esdevingut una síndrome dolorosa en moure els braços, una mena de percepció anormal del dolor contra la qual lluite i que vol incapacitar-me per a quasi tot, escriptura inclosa. I és en ací que agafa un sentit literal la frase que he triat per al títol i que a hores d’ara resumeix el que suposa per mi el fet d’escriure motu proprio: sentir el dolor i la joia de les paraules.\n”I ara sóc ací, on he decidit ser-hi\nque mai, mai no s’apaivaga entre la nit gebrosa.”\n[…] “Íntima i perdurable saviesa dels mots és la vida.” (Manel Garcia Grau, “La veu assedegada”, Ajuntament de Catarroja, 1989).\nObservant el temps i la vida, per cercar la veritat al bell mig de les paraules.\nMoltes gràcies, equip de VilaWeb, per fer possible la llibertat d’expressió de qui a vós s’acosta. Llarga vida us desitge!\nI a tots vosaltres, companys blogaires, lectors i compromesos amb la República, molta salut i un any 2018 ple de projectes aconseguits!\nAlba de l’1 de juliol d’aquest any, amb la serra Calderona al fons i Bétera (Camp de Túria) més a prop, a sota dels raigs de sol.


Celebrem la fi de trimestre i l’arribada de la primavera amb música molt animada! – Rocaprevera Report\nUs deixem una llista de les millors cançons per celebrar el fi de trimestre i l’arribada de primavera. Hem triat aquestes cançons perquè es poden escoltar per la fi de curs i són alegres com la primavera. Hi ha cançons en diferents idiomes com català, castellà i anglès. Nosaltres hem posat una mica de tots els gèneres de música, ja que així hi ha variació.\nLa nostra cançó preferida, o la que pensem que us agradarà més, és Call Me Maybe de Carly Rae Jepsen, ús agradarà molt perquè el ritme és molt alegre i la lletra molt divertida. Una altra cançó que us agradarà molt i està en castellà és Una Vaina Loca de Fuego, ja que la cançó és molt animada i només escoltar-la et farà ballar. L’última que pensem que us agradarà és en català i es titula Caminem Lluny de Doctor Prats. Esperem que us agradin tant com a nosaltres!\nPLAYLIST DE SPOTIFY: https://open.spotify.com/playlist/0nA8MKeYgluwHTJDHpeFdt?si=ea0f2381f65d4227\nRoger Altimiras Piguillem\nEl terme fake news prové de l’anglès i significa “notícies i informació falsa” Aquestes notícies tracten


Marxa de Torxes - SANT VICENÇ DELS HORTS\nNom: 2ª Marxa de Torxes per la Independència\nLloc: Parc del Pi Gros\nCom l'any passat, en el marc dels actes de celebració de la Diada Nacional de Catalunya, el dia 10 de setembre s'organitza la 2a Marxa de Torxes de Sant Vicenç dels Horts.\nAquesta marxa es fa, en record dels fets que van succeir durant la matinada de l'11 de setembre de 1714, en la que va tenir lloc l’inici de l'atac definitiu a la ciutat de Barcelona que culminaria amb la derrota catalana després de 14 mesos de setge. Derrota que significaria l’abolició dels drets del poble català i les seves institucions, així com el vassallatge del nostre país a la corona de Castella.\nLa Marxa de Torxes és una acte d’àmbit nacional que vol ser l’expressió popular i col·lectiva de reivindicació nacional del poble català. És un acte que es fa en honor als caiguts i a les caigudes del 1714.\nÉs per això, que des de Sant Vicenç dels Horts, organitzem una marxa de torxes la qual s’iniciarà al parc del Pi Gros, el dia 10 de setembre a les 23:00 h.\nAquesta marxa, transcorrerà en silenci, ja que no volem donar-li un caire festiu a l'acte, sinó que la voluntat és homenatjar a les dones i homes caigudes en aquell setge per defensar les llibertats de Catalunya.\nL’arribada de la marxa tindrà lloc a la plaça de la Vila, a les 00:00 h, commemorant així l’inici del setge definitiu de la matinada de l’11 de setembre de 1714, on s’acabaren les nostres llibertats com a poble. A la plaça es farà una lectura d'un manifest, l'encesa del peveter i 4 pilars dels Carallots.


NO FOTRE NOSA (POLÍTIC) | Ramon Camats\n« SI ENS AIXEQUEN LA CAMISA\n… I RES MÉS QUE LA VERITAT (POLÍTICA) »\n10/08/2010 per Ramon Camats\nEn política, on el més ruc es creu imprescindible, costa molt adonar-se que es fa nosa. Els líders dels partits o els candidats que s’han presentat a unes eleccions, per bé que hagin fet correctament la seva feina i fins i tot ho hagin fet exitosament, sempre arriba un moment que han de donar pas a altres.\nÉs llei de vida, sigui perquè l’edat recomana el recanvi, sigui perquè és imprescindible que les noves generacions conservin la il•lusió de la possibilitat de promoció pròpia, sigui perquè el canvi ve imposat pel desgast públic del personatge –especialment si és per errors no forçats−, cal renovar la cartellera electoral i/o directiva. És en aquest moment quan es fa visible la dignitat i el grau de consciència política dels individus que han de cedir el seu lloc a altres. També es fa visible aleshores si l’organització és viva, diversa, plena d’individus amb possibilitats reals, o és només una piràmide buida on només els de més amunt –la colleta, els que remenen les cireres− tenen alguna possibilitat. I és també en aquest moment que es veu si l’organització té ben resolt el problema successori o de relleu intern. Si el líder és carismàtic tot plegat resulta molt difícil, car no és possible la rutinització del carisma. Es va veure amb el difícil part del successor de Pujol, el qual va decapitar tot possible hereu fins que les circumstàncies i l’edat el van obligar a deixar el ceptre. Si no hi ha líder carismàtic al davant, és més fàcil establir una rutina successòria: cada un nombre determinat d’anys, de legislatures o de conteses electorals guanyades o perdudes hom procedeix a substituir la primera línia de la graella. Exemples de tot plegat són fàcils de trobar. Des de líders que han aguantat fins al final, resistint-se a totes les pressions perquè marxessin, fins a altres que, encara en plenitud de forces, han sabut retirar-se a temps.\nL’art de no destorbar s’aplica a tots els ordres de la vida. Consisteix, d’una banda, en una certa discreció natural i de l’altra, en una qüestió de càlcul racional, per bé que sovint s’hagi de comptar amb les emocions més profundes. Es tracta de sospesar els interessos en joc, els propis i els de l’altre o altres. Si hom és requerit s’hi ha de ser, però si no és el cas cal posar pel davant l’interès dels altres. El millor exemple que conec no pertany a la vida real sinó a la literatura. És el del personatge teatral Cyrano de Bergerac, del dramaturg francès Edmond Rostand.\nCyrano és lleig, té un nas descomunal que suscita les burles dels homes i el menyspreu enjogassat de les dones. Als primers els combat amb l’espasa i de les segones se n’aparta, humiliat. Però Cyrano està enamorat de Rosaura, una jove molt bella, a qui mai no es declararà. Hi ha un altre pretendent, Christian, un jove gascó de molta presència però de poques paraules. A Rosaura, és clar, li agrada Christian, però aquest, tot i la seva galanesa, no hi té res a fer perquè no troba les paraules acariciadores que facin valer el seu amor. Serà Cyrano qui les hi proporcionarà d’amagat, generosament, perquè sap que ella pot ser feliç amb el jove però no amb ell mateix. Cyrano, doncs, sacrifica la seva felicitat a l’altar d’aquella a qui estima, altres dirien que el seu esperit valent és feliç fent la felicitat d’ella. Amb l’ànima sagnant d’una ferida mai no confessada obertament, dirà, al final d’una escena: «Donaria el meu cor per la teva alegria… / Oh, només que pogués sentir de lluny l’inici / d’un riure que ha nascut del meu dolç sacrifici!»\nArxivat a Participació | Etiquetat Política, successions | 1 comentari\na 16/08/2010 a 13:29 | Respon Laura García\nSimplement, genial. Quina facilitat tens de relacionar la vida real i quotidiana amb qualsevol episodi literari…Això només ho poden fer les ments cultivades com la teva i és aquesta capacitat la que més admiro de tu. Enhorabona i continua així.


31 octubre 2020 11:03\nEl delegat de Política Lingüística de l'Ajuntament de Manacor, Sebastià Llodrà, i la directora de l'Escola Municipal de Mallorquí (EMM), han presentat aquest dimarts, a la seu de l'Escola, l'oferta educativa de la institució per al primer quadrimestre del curs 2020-2021.\nSegons han informat, l'Escola Municipal de Mallorquí s'adaptarà a les necessitats que la situació sanitària actual ha generat. Així mateix, el passat 25 de setembre va començar el termini d'inscripció als cursos de llengua catalana per a adults amb diverses novetats respecte dels cursos anteriors. La primera és la inscripció telemàtica. Així, s'ha incorporat la possibilitat de fer la matrícula i el pagament de la taxa dels cursos que imparteix en línia. El termini d'inscripció als cursos de llengua catalana obert dia 25 de setembre es\nmantendrà obert fins el diumenge dia 4 d'octubre\nDins l'oferta de català hi ha dues novetats més: cursos en línea i cursos en horari de matí. S'ofereixen un total 14 cursos diferents corresponents als nivells oficials de català: A2, B1, B2, C1, C2 i llenguatge administratiu. Així mateix, de tots els nivells s’ofereix la modalitat presencial i la modalitat en línea. A més a més, els nivells C1 i C2 s’ofereixen en horari de matí i capvespre. «Es tracta d'un important avanç que obri un ventall molt més gran de possibilitats perquè l’alumnat pugui escollir l’opció que més s’adapti a les seves necessitats i a la seva disponibilitat», han explicat.\nLa directora de l'Escola Municipal de Mallorquí, Margalida Rosselló, ha informat que des\nde divendres han visitat el web 930 usuaris i que el temps màxim que un usuari ha\nnecessitat per fer el tràmit de matrícula és de 3 minuts i 40 segons. La directora ha insistit\nque és molt important que l’alumnat s’apunti a la llista d’espera perquè, així, es podran crear nous grups si la demanda ho requereix. Si bé la situació sanitària ha reduït molt la capacitat real dels grups, amb les modalitats en línia i la duplicació de grups s’intenta donar cabuda al major nombre d’alumnes possible. «En només cinc dies s'han registrat 400 i escaig de matrícules i tenim una llista d'espera de més de 90 persones. Notam que enguany la gent té urgència i necessitat dels cursos de català», ha afegit Rosselló.\nD’altra banda i pel que fa a la resta d’oferta formativa de l'Escola, dia 9 d’octubre s’iniciarà el termini d’inscripció als cursos d’instruments tradicionals. Enguany es continua amb la proposta de cursos de sons de pagès, amb dos nivells diferents, i amb el curs dedicat a ensenyar a tocar xeremies, tamborí i flabiol i que, a més a més, enguany també s’oferirà per primera vegada a Son Macià. L'objectiu és, segons ha assegurat Rosselló «anar ampliant l'oferta de l'Escola Municipal de Mallorquí als diferents\nnuclis del municipi».\nPel que fa a l’oferta de ball de bot, la directora, Margalida Rosselló ha explicat que, arran de la situació generada per la COVID-19 i seguint les indicacions de les autoritats sanitàries, s’ha decidit posposar l’inici dels cursos al mes de gener a l’espera de l’evolució de la situació. Les recomanacions i normes actuals dificulten la realització de les classes pel que fa als espais, distàncies i ús de màscares. Per aquest motiu i, donat que el calendari ho permet, s’esperarà a veure si les condicions el proper mes de gener són més favorables.\nPer la seva banda, el delegat de Política Lingüística, Sebastià Llodrà, ha destacat que, des\ndels darrers anys, «l’Escola evoluciona al ritme que marca el poble, al ritme de les demandes i necessitats educatives de l’alumnat» i ha remarcat que, «enguany, més que mai a causa de la situació sanitària que vivim, l’Escola ha realitzat un gran esforç d’adaptació i d’evolució tant a nivell organitzatiu com pedagògic».\nAixí mateix, Llodrà ha explicat que també estan treballant en la planificació de dos cicles de conferències. El primer, Periodisme.cat, estava previst per als mesos de març i abril del curs passat i es va haver d’interrompre a causa de l’estat d’alarma. La intenció és reprendre la programació durant els mesos vinents i de forma telemàtica, si cal. D'altra banda, l'historiador Toni Tugores i Margalida Rosselló coordinaran un monogràfic sobre memòria històrica als mesos de febrer i març del 2021. «L’Escola batega al mateix ritme que el poble i, en aquest sentit, l’obertura de la fossa de Son Coletes ha originat la necessitat de dur a terme un cicle de conferències sobre guerra civil, repressió i memòria històrica», ha conclòs Rosselló.


Com evitar les estries durant l’embaràs\n1 L’herència pot ser derrotada\n2 Cremes professionals contra estries\n3 Nutrició contra Estries\n4 Massatge i dutxa de contrast per estries\n5 Els remeis populars contra les estries\n6 Vídeo: cura de la pell durant l’embaràs\nL’embaràs és un procés sorprenent. Des del mateix moment de la concepció, quan la vida neix al cos de la dona, el cos de la mare expectant comença a canviar i s’adapta al nou estat. Molts canvis són beneficiosos per a la dona: el seu rostre és més bonic, s'absté de productes nocius, passa més temps a l'aire lliure. Tot i això, no tots els canvis són tan rosats. Durant l’embaràs, la gran majoria de les dones guanyen pes i de manera molt dramàtica. La mida de l’abdomen de la futura mare també està canviant molt ràpidament, sobretot en els darrers mesos. Tot això comporta la formació d’estries.\nCom ja sabeu, desfer-se de les estries és molt, molt problemàtic. De fet, es tracta d’una ruptura de la capa interna de la pell, que després es converteix en cicatriu. Desfer-se de les estries consisteix en fer un reciclat de maquinari de la pell. És a dir, acaba de perforar l’epidermis que l’envolta perquè les estries no siguin tan notables.\nPerò, com ja sabeu, és millor prevenir un problema que buscar formes de resoldre-ho. Intentem esbrinar com s’evita l’aparició d’estries durant l’embaràs i si es pot fer això.\nL’herència pot ser derrotada\nL’aparició d’estries s’associa no només a un fort augment del pes d’una dona. Durant l’embaràs, el cos de la mare expectant experimenta un increïble salt hormonal, que afecta tots els òrgans, inclòs el teixit connectiu. Com a resultat, la síntesi normal de col·lagen i elastina, responsables de la capacitat d’estirar-se de la pell, es veu alterada.\nLa quantitat d’elastina i col·lagen, així com la intensitat de la seva síntesi, s’incorporen genèticament en una dona. És a dir, una predisposició hereditària a les estries no és en absolut un mite. Però, d’altra banda, encara es poden prevenir hidratant i recolzant la pell des de fora. Aquí s'aplica la regla: "previ, després armat". Si la vostra mare i la seva àvia tenen estries al seu cos, això és un senyal que haurà de tenir cura de tu més intensament. Una cura completa i diària us ajudarà a evitar les estries a la pell o a minimitzar-ne el nombre.\ncom perdre pes embarassada sense fer mal al nadó\nCremes professionals contra estries\nLa hidratació de la pell és la principal condició contra l’aparició d’estries. Moltes mares comencen a utilitzar diverses cremes i olis contra les estries des del primer mes d’embaràs, quan no hi ha cap estómac. Però això és correcte: preparen la pell per estrès greu.\nAplicar productes professionals a la pell cada dia, o fins i tot dues vegades al dia. El millor és aplicar la crema immediatament després de dutxar-se. Vull tenir present que no només es processa l'estómac. Els canvis hormonals i l'augment de pes també afecten la mida del maluc. Cal aplicar crema a les natges, malucs, cames superiors, estómac i fins i tot al pit. Al cap i a la fi, els pits deguts a les hormones també varien molt de mida. Així doncs, hem recopilat per a vostè una llista dels cosmètics més efectius contra l’aparició d’estries.\n"Mama Comfort". La crema augmenta l’elasticitat de la pell, es pot utilitzar tant en el període prenatal com en el postpart. Hidrata perfectament i nodreix la pell.\nCrema per estries "Avent". Conté diversos olis naturals que preparen la pell per estirar-se. Alguns components milloren la regeneració de la pell per reparar les zones lesionades.\n"Elansyl." La crema s’elabora a base d’algues blaves, que nodreixen perfectament la pell i retenen la humitat a l’interior de l’epidermis. Això contribueix a la nutrició i a l’elasticitat augmentada.\n"Mustella". La crema té un doble efecte.No només hidrata i protegeix la pell de les estries, sinó que també corregeix els buits existents.\n"Emulsió del Bantantol". Aquesta eina es considera una de les maneres més efectives de prevenir les estries durant l’embaràs. L’emulsió nodreix, hidrata i restaura la pell danyada, fent-la més elàstica.\n"Embarassar". Aquesta crema hidrata molt bé la pell, conserva la humitat a l’epidermis. S’aplica fàcilment, s’absorbeix ràpidament i no deixa marques greixoses a la pell i a la roba.\n"Vichy". La crema és apta per a qualsevol tipus de pell, la nodreix i la restaura perfectament. L’eina evita l’aparició de noves estries, i també redueix significativament la mida dels defectes existents.\nAbans d’utilitzar qualsevol crema, assegureu-vos que és hipoal·lergènic. El millor és utilitzar una sonda primer. Si el cosmètic escollit és adequat per a vostè, podeu comprar un tub sencer. Assegureu-vos de trobar la inscripció a l’envàs que es pot utilitzar la crema durant la lactància. Perquè durant el període d’alimentació, també és necessària una crema, perquè les estries no apareguin al pit.\nPuc fer esport durant l’embaràs?\nNutrició contra Estries\nLa capacitat de la pell d’estirar i no fer-se malbé depèn en gran mesura de la nutrició. Cal menjar més productes que continguin greixos naturals, olis i vitamina E, responsable de l’elasticitat de la pell. La dieta diària ha d’incloure peixos, aus, llegums, fetge de vedella, ous, fruites fresques i verdures. La síntesi de col·lagen no és possible sense la vitamina C, que es troba en rosers, groselles, gerds. Utilitzeu oli d’oliva en lloc d’oli de gira-sol per a l’amanida d’amanides: té molta vitamina E. Per cert, cal limitar el consum de sucre, que uneix les fibres d’elastina i les fa més dures.\nNo us oblideu dels lactis que contenen molt calci en la seva composició. No només afavoreix l’elasticitat de la pell, sinó que també és molt necessària per al futur nadó.\nMassatge i dutxa de contrast per estries\nPer evitar l’aparició d’estries, la pell ha d’estar preparada per a estiraments d’emergència. El millor efecte físic és el massatge i la dutxa de contrast. Recordeu que una dutxa de contrast només es pot fer després d’haver acordat amb el vostre proveïdor sanitari. Aquest procediment pot ser perillós si hi ha risc d’avortament involuntari.\nLa dutxa de contrast és la següent. Apunteu la dutxa i l’aigua calenta sobre l’estómac i els malucs durant uns 20 segons. A continuació, canvieu l’aigua per refredar i dirigiu el flux a la pell. El procediment ha de ser còmode, sense canvis de temperatura extremadament bruscos. No us oblideu del massatge a la dutxa: es pot fer amb un llenç.\nHi ha moltes receptes que, no pitjor que els productes professionals, poden protegir la pell de les estries. Alguns d’ells es poden trobar a la botiga de cosmètica, mentre que d’altres es venen a la farmàcia.\nOli d’ametlla. Abans d’aplicar-lo s’ha d’escalfar en un bany d’aigua, de manera que donarà a la pell més nutrients. L’oli de llavors d’ametlla nodreix perfectament la pell, fent-la més elàstica.\nOli de germen de blat. Ideal per a pells ferides. Hidrata perfectament l’epidermis i l’estimula a regenerar-se.\nOli de jojoba. Restaura la pell, cura les cicatrius existents i millora la circulació sanguínia als teixits.\nOli d’alvocat Aquesta fruita contribueix a la producció de col·lagen. S'utilitza amb èxit en cosmetologia contra arrugues. En lloc d’oli, podeu utilitzar el suc o la polpa de la fruita mateixa.\nCafè i oli d’oliva. Barregeu una cullerada de cafè amb la mateixa quantitat d’oli. Fregar aquesta pell un parell de cops per setmana. El cafè té un efecte de fregat: elimina els flocs de pell morta, cosa que contribueix a la regeneració ràpida. L’oli d’oliva és un producte universal per hidratar i alimentar la pell en qualsevol situació.\nPastanagues i mantega de préssec. Ratllar les pastanagues.Aboqueu-ho amb una mica d’aigua bullint. Deixeu la composició cuita durant un parell d’hores, fins que es refredi completament. Després cal colar el brou i barrejar el líquid en proporcions iguals amb l’oli de préssec. Guardeu la loció preparada a la nevera, apliqueu-la a la pell de forma càlida. La pastanaga afavoreix l’elasticitat i la fermesa de la pell, mentre que l’oli hidrata i nodreix l’epidermis.\nAbans d’utilitzar qualsevol màscara cosmètica casolana, apliqueu una mica a l’interior del colze o el canell. El fet és que l’embaràs fa una dona més sensible, i la seva pell pot reaccionar inesperadament. Aquest al·lergotest us ajudarà a comprovar la màscara preparada abans de l’ús principal.\nTota dona, nena, àvia, futura o veritable mare s’esforça per ser bella i ben cuidada. Estant en una posició interessant, no oblideu cuidar el vostre cos per tal d’agradar-vos a vosaltres mateixos després del part. Estima el teu cos, cuida la teva pell i et respondrà amb bellesa i brillantor.\nVídeo: cura de la pell durant l’embaràs


A midsummer night’s dream (B. Britten) Francesca da Rimini (R. Zandonai)\nBy On 18 maig 2021 · Add Comment\nL’italiana in Algeri és una òpera buffa dividida en dos actes, amb música de Gioacchino Rossini i llibret en italià d’Angelo Anelli. Es tracta, però, d’un llibret ja utilitzat, anteriorment, pel compositor Luigi Mosca (1808). La seva estrena va ser al teatre San Benedetto de Venècia el 22 de maig de 1813. A Catalunya va estrenar-se al Teatre de la Santa Creu de Barcelona, el 29 d’agost de 1815.\nDesprés d’encertar-la amb l’òpera seriosa Tancredi, Rossini tornà a encertar-la, en aquest cas amb una òpera còmica. Un títol en el que es repeteix, sense cap mena de dubte a propòsit, la història del El rapte en el serrall de Mozart; però en aquest cas amb situacions canviades: és una dona la que es decideix a salvar, intrèpidament, al seu xicot, presoner a Alger. Es considera que amb aquesta obra, Rossini, va voler homenatjar a qui sempre va ser un referent per a ell, el gran Wolfgang Amadeus Mozart.\nPerquè un argument d’aquestes característiques pogués passar l’aprovació de la censura de l’època, cal recordar que va ser escrita i estrenada a les primeries del s. XIX, el primer requisit era que Isabella no viatgés sola -hauria de portar un acompanyant masculí perquè garantís la seva integritat-, encara que per a evitar lectures malicioses respecte aquesta companyia, al llibret deixen ben clar que es tracta d’un vell força patètic i sense cap accent de seducció per la jove.\nRossini, va buidar en aquesta òpera el sac de la inventiva. Els seus brillants concertants són diferents a tot el que s’havia vist fins aleshores (començant pel primer, Elvira-Zulma-Haly-Mustafà, i seguint amb el trepidant final de l’acte primer, el septet de les onomatopeies, en el que tots expressen els sorolls que senten al cap, com a exemple del seu atribolament).\nAsseguren que l’òpera la va compondre en tan sols un mes, alguna font creu que en menys dies, i el mateix Rossini havia dit que en només 18 dies. Va ser un èxit notable, tot i que hi introduiria canvis progressius per a actuacions posteriors a Venècia, Milà i Nàpols, durant els següents dos anys.\nL’òpera és notable per la barreja que fa Rossini dels estils d’òpera seriosa i òpera còmica.\nTagged with → ALBERT GALCERAN • L'ITALIANA IN ALGERI • LA XARXA • MOMENTS D'ÒPERA • OLESA RÀDIO • ROSSINI


Personatges salvatges per mirar-se endins | elCugatenc\nMesures a partir del 8 de març: Nou horari en la restauració i represa de les competicions esportives federades.\nPersonatges salvatges per mirar-se endins\nEl pragmatisme classificatori de fonts dels periodistes fa que tingui a Pepe García guarda’t a l’agenda del mòbil seguit de les sigles CCOO. De sobte, aquest sindicalista de la casa gran de la ciutat m’envia un Whatsapp anunciant la presentació del seu nou llibre. Potser hauré de canviar el nom del contacte, o potser ja està bé mantenir les sigles del sindicat al qual li dedica bona part de la seva vida, aquell que li permet ajudar de forma gratificant a desenes i desenes de persones, especialment aquelles que tenen alguna discapacitat, i, alhora, convèncer-se cada dia més que el sindicalisme de classe és l’únic útil perquè no divideix la classe obrera. Però treballar a l’administració de l’Ajuntament és cansat, és exposar-se a les dinàmiques d’una gran maquinària institucional i passar-se per les mans cada dia els tripijocs de la política que generalment dificulten més la feina que cap altra cosa. Llavors Pepe arriba a casa i desconnecta de tot aquest món endinsant-se en lectures diverses i creant les seves pròpies històries carregades de contingut reflexiu.\nDes d’aquest prisma, Las primaveras rotas (Acen, 2017) és una història evasiva, una magnífica experiència que ha esdevingut un refugi durant els quatre anys que ha trigat a escriure-la. Però no. La seva tercera novel·la parla de l’amor a través de personatges salvatges que arriben als límits més insospitats en les relacions humanes. Quan Pepe explica el sentit del relat, utilitza el terme “romanticisme trencat” perquè els personatges que inclou són monstres. Allà al mig sempre hi ha l’experiència de l’escriptor, les seves vivències pròpies traslladades a alguns elements de la història però, diu, mai seria capaç d’arribar als límits als quals porta els personatges de Las primaveras rotas. Hi ha infidelitats, ruptura, l’inici d’una nova relació i preguntes tan complexes com si ens convertim en una nova persona quan comencem una relació amorosa o què passa amb el llast del passat. Malgrat la complexitat, reivindica, hi ha un missatge d’esperança comú als seus llibres anteriors.\nLa seva nova novel·la té l’amor al centre i narra la història de diverses persones que acaben arribant a un final comú inesperat. Tot comença amb Daniel Aguilar, un pintor d’èxit, que fuig de la seva ruptura sentimental a un poblet de la Costa Brava. Però no tot és tant tranquil com sembla i a mesura que es passen les pàgines tot es complica. “Fins aquí puc contar”. No farem un spoiler literari però això ja és suficient per evidenciar el que l’autor ens diu en forma d’advertència: “Aquest és un llibre per llegir seguit, si el deixes uns dies és impossible seguir-li el fil, es perdrien molts detalls”. És, en part, una crida a l’esperança i al benestar intern, una mena de lògica zen no vinculada a cap moda imitadora pràctiques i religions místiques sinó portada al nostre jo més íntim: “Agafar la bicicleta cada cap de setmana també pot ser una religió”.\nParlar de l’amor amb personatges que no dubten en arribar a l’extrem és parlar de les actituds deplorables que s’amaguen al darrere de l’amor, és reivindicar un nou tracte entre persones i, especialment, dels homes vers les dones. “Em preocupa especialment el jovent, que reprodueix actituds que semblaven oblidades”, diu davant les constants mostres d’un masclisme que ha oblidat els rols més clàssics per entrar a través dels nostres mòbils a un control i assetjament digital menys palpables per a l’entorn de la víctima. Però és conscient que el poder de la masculinitat hegemònica va més enllà del Whatsapp: “Dir-li a una companya que la roba que porta aquell dia no és del teu gust també és masclisme”.\nQuan fa la presentació més formal del llibre, Pepe cita a Goethe –“deia que hi ha persones que neixen per a somiar l’amor i d’altres per viure’l”– i a Lord Bryon –“t’estimo tant que prefereixo oblidar-te”– perquè per escriure cal coneixement de causa, un bagatge que pren entre lectures que en aquest cas li han permès endinsar-se en una part gairebé psicològica i de comportament social. Però no tot ha estat escriure d’amor. Els seus llibres anteriors no tenen res a veure. El primer, Todas las noches oscuras (Seleer, 2013) s’endinsa en la Barcelona dels darrers anys del franquisme amb la història d’un nen de 8 anys que allà pel 1969 és ingressat a un sanatori on viu moltes mostres de maltracte. El segon, Barcelona última estació (Seleer, 2015), conta la història d’Alexandra, una assassina a sou que arriba a Catalunya per matar un polític enmig de la crisi econòmica, la corrupció i la reivindicació independentista. “Vaig preveure moltes coses que han passat”, diu sorprès. I per què no ho aprofita i el rellança? “Ja miraré de recordar-lo a les presentacions de Las primaveras rotas”.\nL’autor reusenc-santcugatenc ha publicat Set pecats després d’haver guanyat el Premi Soler i Estruch de narrativa en valencià de Castelló de la Ribera. Aprofitem l’avinentesa per parlar de literatura, pecats i més.\nPablo Giménez: “Si la gent jugués i llegís més ens entendríem millor”\nFormat com a mestre i després d’anys a l’escola, ara el podem trobar al capdavant del podcast Cero en Cordura sobre freakades i jocs, de l’ONG Ayudar Jugando i de la llibreria el Celler de Llibres.


La Travessa de les tres parròquies torna el 17 de juny amb dos recorreguts de 20 i 8 quilòmetres | Serveis\nEl proper diumenge 17 de juny torna la Travessa de les tres parròquies (Andorra la Vella, Escaldes-Engordany i Sant Julià de Lòria), una de les més populars d’Andorra i que enguany arriba a la XIX edició. Aquest any els participants podran escollir entre els dos recorreguts que proposa l’organització, ambdós amb inici i arribada al camí de Prat Primer. S’espera aquest any superar els 130 inscrits de les passades edicions.\nEl traçat llarg, de 20 quilòmetres de distància i 1.700 metres de desnivell, s’adreça a corredors experimentats i passarà per la collada de la Caülla, el refugi de prat Primer, la collada de Boumort, el Pic Negre, el refugi de Claror, l’estany de la Nou, el refugi de Perafita, la cabana i el refugi de Claror, la collada de Boumort, el pas Pla i el refugi de Prat Primer.\nEl recorregut curt, de 8 quilòmetres i 900 metres de desnivell, transcorrerà per la Caülla i el refugi de Prat Primer per tornar cap al punt de sortida.\nLa cursa popular començarà a les 8.30 hores en el cas del recorregut llarg i a les 9.30 h en el cas del curt i acabarà cap a les 14 hores amb un dinar popular al Centre esportiu dels Serradells.\nEl Comú, coorganitzador de la prova juntament amb el Club Pirinenc Andorrà, posarà a disposició dels participants un servei de transport públic des d’Escaldes-Engordany (amb sortida des de la plaça Santa Anna i passant per diferents parades) i Sant Julià de Lòria (amb sortida des de la plaça Laurèdia i passant per diferents parades) fins a La Comella.\nAquest any també es repartiran els ecogots (tenen un preu de 5 euros) entre els corredors i evitar així el repartiment de gots de de plàstic als avituallaments per no generar deixalles a la muntanya.\nLes inscripcions per participar a la travessa ja estan obertes i es poden formalitzar per Internet fins el dia 15 de juny a eventselit.com i presencialment el dia 16 al Centre esportiu dels Serradells entre les 17 i les 20 hores.


La pedra, un valor afegit de la comarca de les Garrigues\nL’Associació Leader de Ponent ha organitzat una jornada tècnica per posar en relleu el valor i el potencial turístic que té la pedra arreu del territori català. També s’ha destacat la candidatura de 8 països europeus per a fer de la tècnica de la pedra seca Patrimoni Immaterial de la Humanitat.\nDifondre el valor i el potencial turístic de la pedra a les Garrigues i arreu del territori és un dels objectius que s’ha marcat en la jornada tècnica sobre la pedra que ha tingut lloc al Consell Comarcal de les Garrigues.\nDurant la jornada també s’ha presentat l’aplicació per a dispositius Android i IOS que ha sortit recentment i que permet als usuaris inventariar les diferents construccions de pedra d’arreu de Catalunya i que s’enllaça amb la Wikipedra per tal de poder-ne fer una catalogació exhaustiva.\nRoger Costa, tècnic de la Direcció General de Cultura Popular, ha destacat la iniciativa de 8 països europeus per declarar la tècnica de la pedra seca Patrimoni Immaterial de la Humanitat. Aquesta declaració, que s’espera que arribi l’any vinent, seria un pas important per protegir i promoure aquest element tant característic de moltes comarques catalanes.


Eti@m By M@ite: de maig 2019\nCAN DISPES - Viladamat - Petits Grans Hotels\nUna de les sales menjador/descans\nUn part de la suite Garnatxa\nL'esmorzar de "luxe"\nUna part dels jardins\nLa sala de bany\nCAN DISPÈS by Txell i Gerard\nCan Dispès, és un allotjament rural de luxe en els 5 sentits.\nForma part de PETITS GRANS HOTELS.(Això ja et dona una garantía)\nAcollidor, confortable i còmode, des del primer moment que hi entres, t'adones que serà una experiència única i memorable.\nDisposa de 7 habitacions, cada una d'elles amb un nom diferent i decorada i moblada fins a l'últim detall amb productes còmodes i d'alt nivell de qualitat.\nUn gimnàs innovador i acollidor amb vista a l'exterior.\nPiscina exterior i vàries zones enjardinades i preparades per tenir diverses ubicacions privades de descans.\nUs voldria parlar també de la innovadora zona de bar que disposen, tota mena de varietats de vins de la zona per poder prendre a copes i fer algun petit most, amb tranquil·litat a qualsevol de les seves vàries sales de menjador (està ubicat d'una manera que encara que hi hagi les 7 habitacions ocupades, tothom pot tenir el seu racó de tranquil·litat sense molestar als altres).\nL'esmorzar... que us podria dir de l'esmorzar, igual que totes les altres zones i detalls és una cosa fora serie, producte de proximitat i qualitat, servit amb gust i amb moltes ganes per la Txell i el Gerard.\nTambé disposen de possibilitat d'encarregar-los pícnic per dinar o sopar i així acabar de gaudir d'aquesta estada de relaxament.\nWifi gratuït i possibilitat d'ampliar l'hora de sortida de l'habitació.\nTornarem segur parella, ha sigut una estada impressionant.\nPublicat per etiametiam.blogspot.com a 15:27 Cap comentari:\nEtiquetes de comentaris: CAN DISPES, PETITS GRANS HOTELS\nUAIN - L'ESCALA\nUAIN COPES & VINS BAR STORE\nGermans MAsferrer, 24\nSituat al centre de l'escala, Uain és un bar de copes i vins, elegant i acollidor. Ideal per fer-hi un bon most i de tastar alguns del seus vins de la seva gran carta.\nProducte km0, de qualitat, ben elaborat i format de petites tapes per degustar i compartir.\nIdeal per fer-hi un piscolapis amb els amics, potser no per entaular-s'hi ja que hi ha força gent i això fa que no sigui molt tranquil.\nPublicat per etiametiam.blogspot.com a 8:51 Cap comentari:\nEtiquetes de comentaris: uain


L’etapa d’Educació Primària comprèn els alumnes de 6 a 12 anys.\nDes de l’escola donem una gran importància a aquesta etapa per tal d’iniciar l’assoliment de les competències bàsiques. Cada alumne té unes característiques personals que el fan únic i per això cal conèixer les seves potencialitats per a desenvolupar-les al màxim. Partim del coneixement de les intel·ligències múltiples per a afavorir un aprenentatge basat en l’experimentació, el treball cooperatiu, la vivència d’allò que s’aprèn i la importància de la tecnologia. És fonamental estructurar el cervell per tal de fomentar un aprenentatge significatiu i emocional.\nDes dels seus orígens la nostra escola aposta per una formació de ‘caps ben fets, més que ben plens’ tot intentant oferir tots els recursos necessaris als alumnes per tal que ells mateixos arribin a assolir els aprenentatges necessaris per a ser, saber estar i saber fer. L’alumne esdevé el veritable protagonista del seu propi aprenentatge.\nAl llarg de l’etapa no només es prioritza adquirir uns continguts i coneixements bàsics sinó que a partir del treball sistemàtic en grups cooperatius, en el treball col·lectiu, desenvolupant projectes i també sense oblidar el treball individual s’aconsegueixen els objectius fonamentals per garantir el pas a la secundària.\nPer això caldrà prioritzar també un treball partint dels valors útils en la convivència diària i es concreten en coses tan simples com respectar els companys, respectar l’entorn que ens envolta, aprendre a treballar en silenci, esforçar-se dia a dia per tal de superar-se, donar el bo i millor d’un mateix…\nA partir d’una bona estructuració personal facilitarem l’aprenentatge dels procediments que afavoreixin l’aprenentatge significatiu dels diferents conceptes treballats per tal que s’arribin a entendre però especialment per posar-los en pràctica i que els apliquin a la vida diària.\nCurrículum a l'educació primària\nLes activitats complementàries són enteses per tota la nostra comunitat escolar com un factor importantíssim en el desenvolupament del procés d'aprenentatge del alumnes del centre. És per això que a l'inici de curs es programen la gran majoria d'aquestes activitats per tal que es trobin vinculades el màxim possible al currículum de l'alumnat.\nLes activitats complementàries són:\nRecull de jocs i activitats que estimulen el pensament matemàtic.\nAprenentatge interdisciplinar que fa ús de robots com a fil conductor transversal per treballar de manera simultània diferents àrees.\nL'educació artística ajuda a comprendre i respondre, a sentir i a distingir, a pensar i a construir.\nUna proposta didàctica per treballar les habilitats comunicatives.\nÚs i aprenentatge d'eines ofimàtiques.\nÚs d'aplicacions educatives en entorn iOS.\nTaller de disseny per ordinador\nCreació de documents dinàmics, disseny de presentacions, creació de dibuixos...\nCrea nous objectes realment sorprenents per a col·laborar així en la conservació de medi ambient.\nTaller d'escriure un llibre\nTransmetre coneixements útils que hem adquirit a través de la nostra experiència i compartir amb d’altres les nostres reflexions o opinions.\nIniciació dels més petits a la imatge en moviment i a les pràctiques cinematogràfiques.\nDiferents activitats i pràctiques amb experiments de laboratori.\nFormació humana i tutoria grupal\nDinàmiques de grup i acompanyament personal.\nA la Primària es continua l’acció tutorial que s’ha iniciat a l’etapa d’Educació Infantil i que tindrà un pes rellevant a la Secundària. Aquesta tasca gira al voltant d’uns eixos clars i sòlids com són:\nL’ensenyament personalitzat i l'atenció a la diversitat:\nAixò permet treballar segons el propi ritme maduratiu i respectant el ritme d’aprenentatge a través de:\nGrups d’atenció personalitzada\nSuport puntual a l’aula amb dos docents\nGrups de reforç reduïts\nAtenció personalitzada a través del Departament d’Orientació\nAcció tutorial grupal\nAcció tutorial personalitzada a partir de 5è de Primària\nAfavorint el creixement integral:\nDes de l’escola es realitza un treball continu i sistemàtic dels hàbits, les actituds i els valors i la regulació de les pròpies emocions.\nAquest àmbit de treball tant important es desenvolupa des del projecte d’acció tutorial i des del projecte d’educació de la interioritat. Això significa valorar la convivència diària amb els companys i mestres dins de l’escola, afavorir una bona convivència i un treball acurat del respecte als altres i a l’entorn. El propi coneixement serà un element clau per a facilitar interactuar amb l’entorn de manera sana i competent.\nTots i cadascun d’aquests valors es treballen i es viuen de manera especial en les activitats i sortides que es realitzen al llarg del curs. Especialment a les colònies i també a les convivències que s’inicien a partir de 5è de Primària.\nEs tracta, doncs, de ‘saber ser, de saber fer i saber estar'; de créixer amb valors que fomentin el respecte i el diàleg.\nMetodología a l'educació primària\nCada persona és diferent i per això des de l’escola desenvoluparem una atenció personalitzada atenent la diversitat de situacions. Conèixer a fons les pròpies capacitats i les diferents intel·ligències de la persona farà possible realitzar una diversificació curricular i metodològica:\nLa diversificació metodològica es duu a terme a partir d’estratègies diverses:\nEl treball en grup i cooperatiu\nFoment de la pròpia creativitat\nÚs de diferents recursos didàctics i estratègies de treball\nUtilització de les tecnologies de la informació i la comunicació\nL’autoaprenentatge i l’autoavaluació\nGestió correcta del material en comú\nCapacitat organitzativa i autonomia\nDesenvolupament de les capacitats bàsiques i de les pròpies intel·ligències múltiples.\nAquesta diversificació metodològica es troba acompanyada d’un treball per tal de desenvolupar les capacitats bàsiques i anar descobrint i potenciant la pròpia intel·ligència en els seus múltiples àmbits.\nAcceptació del propi cos i construcció positiva de la seva imatge\nSociabilitat, relació grupal i afectivitat\nParticipació reflexiva i activa. Autonomia\nInteracció positiva en l’entorn\nComportament cívic i de la bona convivència\nEnriquiment intel·lectual. Imaginació, curiositat i creativitat\nPotenciació de les habilitats lògicomatemàtiques\nDesenvolupament d’habilitats d’expressió (tant oral com escrita)\nTreball intensiu de la pròpia motricitat i la capacitat d’aprendre a través de la interacció corporal-cinestèsica.\nAdquisició de capacitats multisensorials que facilitin l’autoaprenentatge\nDesenvolupar habilitats socials i domini progressiu


Fernando Lacaba reflexiona sobre la situació de la justícia\nEl president de l’Audiència de Girona, Fernando Lacaba, ha estat l’encarregat de tancar la temporada de conferències de Tribuna de Girona. El magistrat va oferir una conferència titulada “Reflexions sobre la situació de la justícia” on va desgranar al llarg de la seva minuciosa intervenció els mals que pateix la justícia i va donar detallar algunes línies d’actuació que a curt o llarg termini ajudarien a millorar la gestió del dia a dia. Lacaba va dir que havia fet l’exposició pensant més en els ciutadans que en els professionals perquè aquest ja coneixen què passa en el seu món laboral.\nMés de 170 persones varen seguir amb atenció el seu diagnòstic. Entre els assistents a la sala representants del món polític com el delegat del Govern a Girona, Jordi Martinoy, el subdelegat Francesc Francisco Busquets, el degà el col·legi d’advocats de Girona Salvador Capdevila, el vicepresident de la Diputació de Girona, Joan Pluma, representants del cos dels Mossos d’Esquadra, els directors del centres penitenciaris de Girona i Figueres i un nodrit grup de socis de Tribuna de Girona.\nLacaba, com és habitual en les seves intervencions en públic, va criticar que tots els governs de la democràcia havien intentat resoldre els problemes endèmics de la Justícia, però que cap d’ells ho havia aconseguit perquè la gestió havia estat “erràtica i estèril”.\nEn el col·loqui posterior Fernando Lacaba va contestar les preguntes dels presents a la part final del sopar. Qüestions que varen anar des de la seva no participació a la vaga de jutges de fa uns mesos, a la utilització del català a la justícia o què s’hauria de fer perquè els advocats puguin exercir de jutges en determinats períodes. Per la seva part, el president de Tribuna de Girona, Rafael García, va convidar els assistents a participar al VIII Fòrum d’Empresa Familiar que es celebrarà aquest divendres 19 de Juny a l’Alt Empordà.


Un dels grans problemes que tenim en la música d’aquest país és que s’ha trencat la tradició instrumental\nI llavors va ser quan amb l’àcid, la joventut es va posar en estat de gràcia i va tenir una visió, com Sant Pau quan va caure del cavall, i es va crear la utopia hippy.\nEl que abans era un aparell que el tenies aquí [fa com si tingués una guitarra a les mans] i el podies tocar, ara és una cosa que apretes un botó i surt, apretes un botó i se’n va.\nla timologia [especulació etimològica de Pau Riba, llegiu Al.lol.làlia] de treball ve d’allò que es fa entre ball i ball. Entreballar és el que es fa entre ball i ball\nPer Guillem Miralles i Anna Costa\n"Tots plegats som un sol cervell"\nEntrevista a Pau Riba, músic i poeta\nPau Riba (Palma de Mallorca, 1948) ha anat tocant moltes tecles al llarg de la seva carrera, tot i ser majoritàriament conegut pels seus discos. Les lletres de les seves cançons es poden considerar poesia, ha escrit articles de “timologia" i la novel·la “Ena", també dibuixa, i les seves actuacions sempre són alguna cosa més que música. Va començar a publicar cançons l’any 1968, i s’integrà al Grup de Folk. Després, amb una estètica innovadora, es decantà cap al rock i edità el doble disc “Diòptria”, considerat per molts com un dels millors discos catalans del segle. Tot i els altibaixos de la seva carrera, sempre ha anat llançant propostes innovadores i provocadores.\nTé una mirada pausada amb un regust misteriós (enigmàtic). Ens convida a seure en un sofà d'una saleta on hi ha una petita finestra i ens ofereix un porró amb clara (cervesa + llimonada) mentre ell es prepara un cafè. Després, mirant a la finestreta i referint-se al temps plujós i ennuvolat de finals d'agost, quan es féu l'entrevista, diu: "…Novembre" i ens ajuda a trencar el gel.\nPau Riba: M’he llegit l’article del Màrius Serra i tres o quatre més i m’ha semblat que hi ha un nivell i que és una idea atractiva. El títol que heu trobat, el nom, quin és el nom?\nPaper de Vidre: Paper de vidre.\nP.R. Sí, té relació amb les lletres per un costat, però, per una altra banda, té relació amb això de la Real Academia de las Letras Españolas que “pule, abrillanta y desengrasa” o alguna cosa així.\nP.d.V. I la idea de fer una revista virtual?\nP.R. M’agrada, jo estic escrivint sobre el tema, i crec que tendim cap a la virtualitat en general; i també m’agrada que sigui oberta.\nP.d.V. Lligat una mica amb l’aparició de la revista, creus que, actualment, les vies d’expressió culturals són tancades per als joves, o no?\nP.R. Les vies d’expressió culturals... Què vol dir això exactament? On posem les fronteres del que és cultura i el que no és cultura? Cultivar faves és cultura o no és cultura?\nP.d.V. Home, em referia més a l’àmbit de la creació artística.\nP.R. Jo penso que ara està molt més obert que abans. Actualment, existeix aquest territori verge que és la realitat virtual que, en principi, no és de ningú, i és il·limitat. Hi ha qui s’ha apropiat parcel·les d’aquest territori i llavors per accedir-hi et fan pagar, però tu sempre pots anar a la parcel·la del costat. Tot això ha liberalitzat l’expressió i, a més a més, és una teoria que després es pot portar a l’espai real. La gent se n’ha adonat que és lliure d’expressar-se, que té terreny per a fer-ho i resulta que a la vida real passa el mateix, però ens sentim molt cohibits i encaixonats per unes idees, uns costums, unes morals, unes ètiques i unes estètiques.\nP.d.V. Això és veritat, però, tot i així, sempre hi ha elements que poden coartar l’expressió lliure.\nP.R. Sí, elements com els militars o els religiosos, ètics i morals, però precisament aquí sí que estem visquent un moment de crisi.


Autoescola Vallparadis | Carnet ADR\nQuè és el certificat ADR?\nÉs el certificat obligatori per a tots els vehicles que transportin mercaderies perilloses (llevat de les excepcions incloses en l’ADR).\nA tots aquells conductors que transportin mercaderies perilloses (productes tòxics, pintures, material farmacèutic, etc.) i que hagin de tenir l’autorització per conduir legalment aquests vehicles.\nCURS BÀSIC COMÚ . Autoritza a transportar mercaderies perilloses. És necessari per l’obtenció d’altres especialitats.\nInclou els següents tipus de mercaderies perilloses:\nClasse 2.1: Gasos comprimits, liquats o dissolts a pressió no inflamables.\nClasse 2.2: Gasos comprimits, liquats o dissolts a pressió inflamables.\nClasse 4.1: Materials que s’inflamen amb facilitat.\nClasse 4.2: Materials inflamables al contacte amb l’aire.\nClasse 4.3: Materials que reaccionen en contacte amb l’aigua.\nClasse 5.1: Materials comburents.\nClasse 6.1: Substàncies tòxiques.\nClasse 6.2: Substàncies infeccioses.\nClasse 8: Materials corrosius.\nClasse 9: Residus perillosos.\nESPECIALITATS. Cal tenir l’autorització Bàsic Comú per accedir als següents cursos:\n– CISTERNES . Autoritza a transportar mercaderies perilloses en vehicles cisterna.\n– EXPLOSIUS : Classe 1. Autoritza a transportar matèries explosives.\n– RADIOACTIUS : Classe 7. Autoritza a transportar mercaderies radioactives.\nCom obtenir el Certificat ADR\nEs realitzen diversos cursos anuals. Aquests s’impartiran divendres, dissabtes i diumenge (6 hores). Van adreçats a totes aquelles persones que l’obtenen per primera vegada. Els cursos són d’assistència obligatòria.\n– Bàsic comú: 24 sessions (4 dies). Inclou 2 hores pràctiques d’extinció d’incendis i 2 hores de primers auxilis.\n– Cisternes: 12 sessions (2 dies)\n– Explosius: 12 sessions (2 dies)\n– Radioactius: 12 sessions (2 dies)\nL’examen consta de 32 preguntes per a l’examen de Bàsic comú i 16 preguntes per als exàmens de les especialitats. Són tipus test on només es permetran un 10% d’errors. El temps per a la realització de l’examen serà d’un minut per pregunta i es realitzarà a la Prefectura Provincial de Trànsit.\nRequisits Mínims per a l’obtenció\nConductors amb el permís de conduir de la classe B , amb una antiguitat mínima d’un any.\nRenovació del Certificat ADR\nAquestes llicències hauran de renovar-se del quart al cinquè any mitjançant un curs de reciclatge.\n– Bàsic comú: 12 sessions (2 dies)\n– Cisternes: 6 sessions (1 dia)\n– Explosius: 6 sessions (1 dia)\n– Radioactius: 6 sessions (1 dia)\nAquests cursos s’impartiran els dissabtes i diumenges (6 h).\nEls exàmens d’actualització es realitzaran en el mateix centre amb l’autorització i supervisió de la DGT.\nCapacitar els conductors de Mercaderies Perilloses (MMPP) per adoptar les mesures necessàries d’autoprotecció, de protecció a tercers i del medi ambient, per minimitzar l’existència d’incidents o limitar els efectes d’aquests.\nPreparar l’estudiant per obtenir l’autorització per conduir vehicles de MMPP, superant els exàmens realitzats per la Prefectura Provincial de Trànsit.\n– Es segueix una metodologia teòrico-pràctica. Hi ha tretze temes teòrics, més formació pràctica en:\n– Disposicions generals aplicables al transport de les mercaderies perilloses.\n– Principals classes de matèries perilloses i tipus de riscos.\n– Mesures de prevenció i seguretat.\n– Extinció d’incendis.\nDescarrega els Tests\nProva bàsica ADR\nAccede desde auí a AEOL. Si no tienes clave, solicítala en tu autoescuela.\nCursos Subvencionats: Si estàs treballant, la teva empresa té la possibilitat de subvencionarte el curs (complet o una part) a través dels fons de formació contínua. Si estàs interessat, truca’ns i t’informarem dels tràmits a seguir.


Les Républicains han fet un sondeig a Perpinyà pel candidat a les municipals - VilaWeb\nLes Républicains han fet un sondeig a Perpinyà pel candidat a les municipals\nEncara que, oficialment, Jean Marc Pujol no ha anunciat si es presentarà a la reelecció com a batlle de Perpinyà, el seu partit, ha fet aquest mes de juliol, un sondeig entre els seus votants. Els ha presentat tres candidats: Jean Marc Pujol, l’actual batlle , Olivier Amiel desfenestrat dels seus càrrecs, a l’ajuntament de Perpinyà, fa uns mesos, per haver anunciat la seua candidatura a la batllia, i el senador i antic batlle del Soler François Calvet, que diu que ell no està per presentar candidatura.\nMalgrat que el partit no ha fet oficials els resultats, segons el diari l’indépendant , seria l’actual batlle, qui hauria obtingut millor acceptació, entre els votants de la dreta. Precisament segons un sondeix publicat per aquest diar el passat abril ,\nSi Jean Marc Pujol es presentès definitivament quedaria darrera de Louis Aliot al primer torn. El resultat seria aquest:\nAliot (RN) 29%\nPujol (LR) 16%\nGrau (LREM) 16%\nNeuville (PS) 11,8%\nRipoull (SE) 9%\nEls altres candidats no arribarien al 5%.\nEl mateix sondeig deia que , si el candidat fos Olivier Amiel el resultat seria : Aliot 27%\nLangevine (EELV) 9% Els altres candidats no aconseguirien el 5%.\nAixí doncs, s’haurà d’esperar a veure que decideixen si finalment Jean Marc Pujol opta a la reelecció. Cal recordar també, que el batlle, s’ha mostrat partidari d’una coal·lició amb Romain Grau, que aquest ha descartat , de moment.\nsondeix Les Républicains


NOTÍCIES | Parc d'Aro · Centre Comercial de Platja d'Aro - Part 2\nD’Arobowling reobre les seves portes!\nPublicat el 02/03/2021 per Parc d'Aro\nD’Arobowling ja ha tornat a obrir!\nDe dilluns a divendres de 16 a 21h i dissabte i diumenge de 12 a 21h. (amb un aforament del 30%) podreu tornar a passar-ho bé fent partides amb els amics o la família. De moment el servei de bar romandrà tancat.\nPrimavera a Merkal\nLa primavera la sang altera, i a Merkal, els preus també! Hi trobareu fins el 13 de març la nova col·lecció amb unes ofertes irresistibles per a dona, nens i home.\nSneakers per a dona per 19,99€, amb càmera d’aire per caminar còmode i lleugera. Sentiràs que estàs flotant!\nSneakers infantils per 15,99€, a escollir entre una pila de models i colors, perquè el seu dia a dia és molt intens!\nEsportives d’home per 19,99€, urbanes, còmodes i versàtils, amb reforç en el taló.\nAquest Nadal sigueu els protagonistes!\nPodeu guanyar una panera de vals i regals de Parc d’Aro.\n· Feu-vos una foto en el nostre racó nadalenc.\n· Compartiu-la a Instgaram amb #Parcdaro .\nEntre les 3 amb més likes escollirem la guanyadora.\nTeniu temps per participar fins el 6 de gener.\nPublicat el 02/10/2020 per Parc d'Aro\nESO QUE TU ME DSA – 30 de setembre\nRIFKIN’S FESTIVAL – 2 d’octubre\nLA HABITACIÓN- 2 d’octubre\nEXPLOTA, EXPLOTA – 2 d’octubre\nFALLING – 2 d’octubre\nCOMO PERROS Y GATOS. LA PATRULLA UNIDA. – 9 d’octubre\nEL ARCO MÁGICO – 9 d’octubre\nNO MATARÁS – 16 d’octubre\nTROLLS 2. GIRA MUNDIAL. – 23 d’octubre\nEMMA – 30 d’octubre\nNo tiris el tiquet, té premi!!!\nAmb aquesta promoció de la bolera i els restaurants de Parc d’Aro saltareu de la pista a la taula, i de la taula a la pista!\nPer la compra de l’oferta de 2 partides tindràs de regal un mos per cada 20€ de consum als restaurants adherits a la promoció. I al revés, també per cada 20€ de consum a un dels restaurants, et regalaran 1 partida de bitlles.\nRegals dels restaurants:\nLa Torrada: 1 tastet de pernil serrà\nLa Canya: 1 tapa de braves\nLa Crêpe: 1 crêpe de nutella\nLa Pizza: 1 mini pizza\nEl Cafetó: 1 pasta\nOferta vàlida tots els dies de la setmana fins el 20 de desembre!\nPublicat el 10/09/2020 per Parc d'Aro\nAmb Merkal Calzados la tornada a l’escola (o a l’oficina) la podreu encarar amb tot preparat. Anem pas a pas!\nTant als pares com als fills us alegrarà l’oferta d’esportives NIKE per 29,99€.\nLes tennis combinen amb xandall, uniformes, texans, faldilles… Per 9,99€ vestireu els seus peus per a qualsevol ocasió del dia a dia.\nLes sabates col·legials són part de l’uniforme i les trobareu per 19,99€. De pell, amb puntera reforçada i còmode tancament amb velcro. Important: podreu fer canvis fins el dia 15/10!\nL’esport a l’escola el podran fer amb les esportives més còmodes, lleugeres i amb els colors més divertits!\nMerkal Calzados també us fa la tornada a l’oficina més fàcil, i sobretot còmode, amb les Ugly sneakers des de 19,99€. Sereu les reines del Street Style!\nPublicat el 03/09/2020 per Parc d'Aro\nLA CAZA – Estrena 3 de setembre\nLA BODA DE ROSA – Estrena 3 de setembre\nANTEBELLUM – Estrena 3 de setembre\nMY HERO ACADEMIA – Estrena 11 de setembre\nUN MUNDO NORMAL- Estrena 11 de setembre\nPINOCHO- Estrena 18 de setembre\nBLACK BEACH – Estrena 25 de setembre\nPublicat el 04/08/2020 per Parc d'Aro\nTHE WAY BACK – Estrena 7 d’agost\n¡QUE SUENE LA MÚSICA! – Estrena 7 d’agost\nEL JARDÍN SECRETO- Estrena 14 ‘agost\nHASTA EL CIELO – Estrena 28 d’agost\nLOS NUEVOS MUTANTES- Estrena 28 d’agost\nTENET – Estrena 28 d’agost\nPublicat el 24/07/2020 per Parc d'Aro\nEncara queda molt pel final de l’estiu, però a Merkal Calzados llancen la Rematada Final (de rebaixes) perquè poguem gaudir de les millors ofertes de la temporada.\nFins a un 70% de descompte en calçat per nen, home i nens us hi espera fins el 31 d’agost!\nA partir d’ara a Parc d’Aro teniu una opció més per dinar-hi, fent una pausa entre compres o estones d’oci. El Cafetó us ofereix la seva nova carta de dinars, cada dia de 13 a 16h. Hi trobareu amanides, plat combinats, entrepans, hamburgueses, tapes… Aquí la teniu per anar obrint boca!


Codis de bon govern\nHome Opinió Codis de bon govern\nManuel Mata. Degà del Col·legi Oficial d'Advocats de Castelló\nLa necessitat d’establir Codis de Bon Govern no és sinó la constatació d’un fracàs. Esta gruixuda afirmació no la diu qui, modestament, signa esta opinió i que, per tant, podria entendre’s com a recurs per a atraure l’atenció del lector cap a un tema aparentment tan poc atractiu. És l’ONU qui, a través d’un dels seus organismes, va assenyalar com era la pèrdua de confiança dels ciutadans en la capacitat dels governs per a assegurar l’estabilitat econòmica, l’accés al treball i la prestació dels serveis, derivat d’estructures econòmiques febles i d’institucions i processos democràtics ineficaços el que els obligava a establir aquests Codis de Bon Govern.\nEl Consell d’Europa havia fet el propi en 2002 amb la redacció d’un Codi de Conducta per a empleats públics.\nPèrdua de confiança de la ciutadania, estructures i institucions democràtiques febles i incapaces que els seus empleats siguen capaços d’acreditar i assumir personalment una conducta que puga entendre’s adequada és el que porta al fet que les pròpies institucions hagen de redactar aquests codis i autoimposar-se determinades obligacions de caràcter ètic.\nDoncs bé, si este era l’objectiu que es tracta d’aconseguir, malament es compadeix amb l’espectacle que ens presenten els mitjans locals de Castelló estod últims dies mostrant als diversos grups polítics a l’Ajuntament discutint sobre quin és l’específic codi que millor s’adapta als seus particulars interessos.\nQue este siga el debat que consumeix el temps dels nostres representants polítics no sembla que siga, en absolut, edificant; ni que responga a l’objectiu per al qual estan pensats que no és sinó que estos recuperen la confiança d’uns enfastidits ciutadans. Són estes actituds i espectacles els que alimenten aqueill discurs populista i antipolític que diuen combatre i davant el qual diuen estar tan preocupats.


El so dels silencis: Mitges tintes (o mitjos fums)\nSempre apagava els cigarrets a la meitat perquè no podia deixar de pensar en el mal que s'estava fent, en la merda que es posava dins del cos: s’imaginava el fum recorrent-li el coll i els pulmons, el pit, i es feia fàstic. Tanmateix, sempre se'ls encenia. El seu parer era com una mena de semàfor que canviava cada deu segons. Fumava, sí, però a mitges. Una meitat de la seva persona era sensata i sana i no hauria fumat mai de la vida, perquè era un vici lleig i perjudicial. Però l'altra era una rebel que se sentia inevitablement reconfortada per les primeres calades. Per això, per aquesta tensió constant entre contraris dins del seu cap, estava convençuda que només tenia un pulmó brut. L'altre devia estar impecable.\n19 d’abril de 2011 a les 12:11


Parròquia de Santa Maria de Sorba - MONTMAJOR (CATALUNYA)\nAltitud: 495 metres.\nEsglésia del segle XVII amb restes romàniques del segle XI al mur de la capçalera orientada al sud-est amb decoració d'arcuacions cegues i lesenes; en aquest punt hi ha restes d'una construcció del segle VI de forma prismàtica per fora i circular per l'interior que podria ser un martyrium o tomba d'un màrtir, potser de sant Eudald, que més tard tingué una església adossada de la que en queden restes romàniques.\nAvui el temple consta d'una nau rectangular amb dues fondes capelles laterals per banda i una capçalera recta. El frontis té el mur de pedra vista amb panys de paredat, altres de maçoneria i amb carreus a cantoneres; el portal d'estil classicitzant és rectangular amb pilastres d'escàs relleu adossades als muntants, un entaulament i un frontó triangular, un òcul motllurat a mitja alçada i una finestreta rectangular a sota la cornisa angular.\nAl mur del nord-oest hi ha incrustades una làpida i una estela amb incisions dels temps visigòtics (segles V-VI).\nDimensions: 16'50 x 6'00 x 10'50 metres respectivament de llargada, amplada i alçada; des del fons de les capelles laterals fa 11'50 metres d'amplada total.\nCampanar neoclàssic del segle XIX. Té un primer alt cos de planta gairebé quadrada (3'50 x 3'75 m); un de segon amb els caires aixamfranats està dividit en dos per una fina motllura. Queda coronat per una cornisa motllurada amb gàrgoles als angles i per un terrat amb balustrada i pinacles de bola damunt els pilars dels caires; sobre del terrat s'aixequen quatre arcs en diagonal units al centre amb pinacle de bola al cim. Els murs són de carreus ben escairats en tota la seva alçada. La cel·la està oberta amb finestres d'arc de mig punt, una a cada cara alterna amb una motllura a l'arrencada dels arcs i una altra sota cornisa; per arribar-hi, hi condueix una escala d'obra ben feta, sobre voltes i arrapada als murs.\nSituació: damunt l'ala esquerra del temple fent angle al nord-oest del frontis encarat als sud-oest, en posició una mica destacada per la banda lateral.\nAlçada: 23'19 metres.


atur femení | Viu Molins de Rei\nTag Archive for atur femení\nL’atur es manté a un nivell similar des de l’estiu\nDavid Guerrero • 11/12/2013\nLa taxa d’atur s’estabilitza en el 13,7% per segon mes consecutiu i es manté a un nivell similar des de l’agost. Creix el nombre de joves i majors de 44 anys a l’atur. 1.780 molinencs es troben en situació d’atur, 4 persones més que a l’octubre però 224 menys que fa un any.\nLa taxa d’atur s’estabilitza al voltant del 13,7% en els tres últims mesos\nDavid Guerrero • 14/11/2013\nL’atur augmenta en 13 persones al mes d’octubre i es queda en el 13,7%, un registre similar al dels dos mesos anteriors. La tendència de millora registrada durant el primer semestre del 2013 no continua evolucionant. Actualment són 1.785 molinencs a l’atur, 172 menys que fa un any.\nLa taxa d’atur disminueix lleugerament després del repunt del mes d’agost\nDavid Guerrero • 16/10/2013\nL’atur torna a baixar encara que tímidament després d’un augment de la taxa d’atur al mes d’agost. Es recupera així la tendència de millora registrada durant el primer semestre del 2013. 1.772 molinencs es troben en situació d’atur, 19 menys que fa un mes i 164 menys que fa un any.\nLa bona evolució de l’atur es frena a l’agost\nDavid Guerrero • 24/09/2013\nLa taxa d’atur interromp la seva tendència de millora després de vuit mesos a la baixa i torna a pujar al mes d’agost. 1.791 molinencs es troben registrats a l’atur, 54 més que el mes anterior, retrocedint als nivells de fa tres mesos. Tot i això, els números són millors que fa un any.\nL’atur deixa decididament enrere els alarmants registres del 2012\nDavid Guerrero • 04/09/2013\nLa taxa d’atur baixa per vuitè mes consecutiu i cau fins el 13,3%, un percentatge que torna a nivells de mitjans del 2011. Al mes de juliol hi havia 1.737 molinencs a l’atur, 25 menys que el mes anterior i prop d’un 8% per sota dels nivells de fa un any.\nLa taxa d’atur torna a registres del 2011 deixant enrere els mesos més durs\nDavid Guerrero • 28/07/2013\nLa taxa d’atur baixa per setè mes consecutiu i cau fins el 13,5%, un percentatge que no es registrava des de desembre del 2011, quan va començar a pujar de manera gairebé ininterrompuda fins novembre del 2012. Al mes de juny hi havia 1.762 molinencs a l’atur, 43 menys que el mes anterior.


Oferta de treball: Enginyer mecànic junior a Vallès Oriental\nOferta de treball sector Indústria en general - referencia 16209\nPer important empresa del Vallès Oriental líder en el seu sector, dedicada a la indústria manufacturera i pertanyent a un grup multinacional, vam seleccionar un Enginyer mecànic junior pel departament comercial que, reportant directament a la direcció comercial, s'encarregarà de gestionar i desenvolupar el negoci actual , ampliant la cartera de clients.\n- Gestió, desenvolupament i fidelització de la cartera de clients a través d'un programa de visites constant i eficaç.\n- Activitat de recerca i seguiment de noves oportunitats. - Anàlisi del mercat, preus i activitats de la competència.\n- Activitat de reporting a la Direcció comercial.\n- Grau en Enginyeria, preferiblement mecànica.\n- Residència a la província de Barcelona.\n- Disponibilitat a viatjar en territori nacional i internacional (60% del temps).\n- Grau en enginyeria (preferiblement mecànica).\n- Almenys 1 any en posició anàloga.\n- Català i Castellà nadius. - Anglès nivell mitjà.\nKiller questions selecció 16209\nPer poder avaluar la teva candidatura és imprescindible que realitzis les killer questions del procés de selecció '16209 - Enginyer mecànic junior'.


El Cinema Foment de Vimbodí i Poblet acull un acte cultural i de reflexió sobre l’entorn natural del municipi\nL’acte s’ha emmarcat dins els actes centrals de la Festa Major d’Hivern del municipi, que es va dur a terme aquest passat cap de setmana\ndimarts, 21 de gener 2020 - 09:09h\nActe celebrat al Cinema Foment de Vimbodí i Poblet. | Josep Maria Potau\nMig centenar de persones es van donar cita al Cinema Foment per a retre homenatge a la memòria col·lectiva de Vimbodí i Poblet i també per reflexionar sobre les conseqüències de la riuada del passat octubre i la necessitat de preservar l’entorn. L’acte ha suposat una de les activitats culturals centrals de la Festa Major d’hivern del municipi, que s’ha dut a terme aquest cap de setmana.\nLa trobada també va reservar espai per la presentació del llibre ‘Ell no ho volia fer’, a càrrec de l’escriptora local Teresa Duch i amb la participació de l’alcalde de Vimbodí i Poblet, Joan Canela, i Irina Pesquero. El tram final de la cita va servir per a presentar la Caminada pel Riu Milans, un moment en el qual el director de Drac Actiu, Gonzalo Gil i el sotsinspector del cos de Bombers de la Generalitat, Jordi Castellví, van informar a tots els presents sobre l’estat de l’entorn del municipi i els efectes del canvi climàtic.\nLa Festa Major d’Hivern de Vimbodí i Poblet\nA banda d’aquest acte, la Festa Major d’Hivern ha acollit, durant tot el cap de setmana, nombroses cites familiars i festives, entre les quals destaquen l’Ofici Solemne en Honor a Sant Antoni Abat, presidida pel vicari episcopal Mn. Manuel Fuentes, que es va dur a terme el passat divendres i que fa finalitzar amb la benedicció de les coques i els animals, el taller de sarga i el dinar de soci al Casal d’Avis.\nEl dissabte, 18 de gener, es va celebrar el Ball de Tarda al Pavelló Municipal i el diumenge, 19 de gener, el programa va centrar-se en l’exhibició d’habilitats i jocs de gossos i la Mostra de Gossos en recollida i adopció.\nA la tarda es va celebrar el XXXIII Concert d’hivern a l’Església de la Transfiguració del Senyor, a càrrec de la Coral Veu de la Terra de Vimbodí i Poblet i amb la col·laboració de l’Escolania Cor Jove i Capella de Cantors de la Reial Congregació de la Puríssima Sang de Nostre Senyor Jesucrist de Reus, Coral Badalonense de Badalona i els alumnes de L’escola Mare de Deu dels Torrents.\nEl mal temps fa canviar la data de la caminada pel Riu Milans\nEl mal temps previst per diumenge va anul·lar la Caminada pel Riu Milans. Aquest acte es durà a terme el pròxim 26 de gener i guiarà els participants en una caminada que servirà per atendre les afectacions provocades durant la riuada, a càrrec amb el grup de Caminades Creu del Codoç de Vimbodí i Poblet.\n"🍅S’aproven les bases d'accés a una nova temporada dels Horts Socials a Montblanc" "⛪ Ermita dels Sants Metges de Sarral: la millor mostra d'arquitectura sacra del s. XX a Europa"


Electronics Watch treballa amb quotes d'afiliació. A diferència de les quotes per serveis, una relació a través de quota d'afiliació és més sostenible i implica un compromís organitzatiu cap a la contractació pública responsable.\nCom a afiliat, et compromets a prendre les següents mesures:\nIncorporar les Condicions del Contracte Electronics Watch o clàusules equivalents en els contractes amb nous proveïdors d'electrònica o quan els contractes ja establerts es renegociïn per tal de permetre a Electronics Watch realitzar revisions en el teu nom.\nNombrar un intermediari com a principal punt de contacte entre Electronics Watch i la teva organització.\nPagar les quotes anuals d'afiliació a Electronics Watch basades en el teu volum anual de compra de productes electrònics.\nContacta amb Electronics Watch per comentar els termes de l'afiliació. Estem a la teva disposició per desenvolupar un acord d'afiliació fet a mida de les teves necessitats.\nEl raonament darrere de l'estructura de quotes\nControlar el compliment dels teus proveïdors arreu del món mai serà de franc, però Electronics Watch ha aconseguit la rendibilitat a través d'un sistema de compartició de recursos encarats a un resultat comú i a través d'operar sense ànim de lucre.\nDóna una mica, rep molt més. L'estructura de preus d'afiliació a Electronics Watch permet als compradors del sector públic combinar petites quantitats entre tots per adquirir informació sobre les cadenes de subministrament i avantatges que serien impossibles si els esforços econòmics fossin individuals.\nJustícia per a tothom. Els costos pretenen ser justos per a tots els tipus d'organitzacions públiques, tant per les grans com per les petites i les entitats consorciades, alhora que pretenen també reflectir els diferents nivells de capacitat requerida per tal que Electronics Watch pugui servir a cada entitat com necessita. Tots els costos es basen en la despesa en productes electrònics de cada organització. Aquesta és la mida més ponderada per cobrir la quantitat de revisions i suport que requerirà cada organització per part d'Electronics Watch i per assegurar cadenes de subministrament sostenibles. El preu no es materialitza en una quota per servei, sinó en una contribució als costos generals de manteniment d'una xarxa internacional de monitoreig.\nNo sacrifiquis la qualitat. Les revisions i els controls han de ser de la més alta qualitat per ser creïbles i produir un canvi real per als treballadors i les organitzacions públiques. Les teves quotes paguen aquesta qualitat.\nL'estructura de quotes\nHi ha tres bandes o franges que reflecteixen les diferents quantitats de despesa anual en producte electrònic. En la majoria dels casos, les organitzacions públiques contribueixen només en un 0.1% del total que gasten en productes electrònics. Existeixen algunes economies d'escala per als grans compradors i també excepcions per a les administracions més petites.\nFranja A: 0-4.999.999 € de mitja anual en despesa de hardware TIC per a una sola institució\nLa quota d'afiliació anual és un 1% del total de despesa en hardware TIC, o bé un màxim de 5.000 euros; s'escollirà la quantitat més baixa. Per exemple, a una organització que té una despesa mitjana de 300.000 euros li correspon una quota de 3.000 euros. La quota mínima d'afiliació és de 3.000 euros per a qualsevol institució.\nLa Franja A està dissenyada per a oferir un preu raonable per a organitzacions amb una despesa de hardware TIC relativament baixa i per arribar a la majoria d'organitzacions de manera individual amb una despesa anual moderada. El màxim que una organització pot arribar a pagar per monitorejar la seva cadena de subministrament TIC és un 1% de la seva despesa, però això descendeix per a la majoria d'afiliats d'aquesta categoria fins al 0,1%.\nFranja B: Superior a 5 milions € de mitja anual en despesa de hardware TIC per a una sola institució\nLa quota d'afiliació és del 0,1% del total de despesa en hardware TIC, fins a un màxim de 60.000 euros. Així, una organització que gasta una mitjana de 6 milions d'euros tindria una quota d'afiliació de 6.000 euros. Per a una organització que tingui una despesa de 100 milions d'euros, la quota d'afiliació seria 60.000 euros.\nLa Franja B està dissenyada per a oferir uns preus raonables per a organitzacions amb una despesa de hardware TIC mitjanament alta i per atraure organitzacions individuals que tenen un nivell bastant elevat de despesa. El màxim que una organització pagaria en aquesta franja pel monitoreig de la seva cadena de subministrament és el 0,1% del total de la seva despesa, fins a un màxim de 60.000 euros.\nLa quota anual d'afiliació per a grups com ara consorcis de compres és del 0.1% de la mitjana anual de despesa de cada membre, fins a un màxim de 60.000 € per a tot el consorci. Aquests costos es poden distribuir de la manera que decideixi el consorci.\nLa Franja C està dissenyada per grups d'organitzacions públiques que volen afiliar-se en nom de tots els seus membres. Això inclou, especialment, els consorcis de compres.


Som de la Mercè: Publicat a l'Estel de setembre de 2008 per l'Ildefonso García\nmoltes gràcies per la feina i la rapidesa.\nClicant a sobre, es pot veure gran i clar.\n9 de setembre de 2008 a les 23:52\ngràcies Pilar. l'Estel ens arriba a quasi tots, però s'havia de publicar.\nToni aquesta nit farem una copeta a la teva salut, que se que últimament et cuides molt, molts ànims!\n10 de setembre de 2008 a les 8:29\nBé, si no vinc no és per temes de salut, ja que em cuido molt, però tampoc es tracta de res de l'altre dijous. A fi de comptes, dues baldanes encara me les puc menjar i fins i tot prendre'm una copa (espero que això no ho llegeixin ni la meva metgessa ni la meva infermera). És estrictament per feina.\nAixò de dedicar-se a una branca de la comunicació específicament política i institucional, fa que hi hagi certes dates en què se't gira molta feina. La Diada n'és un. I pot sobtar, perquè molta gent es pensa que els actes que s'hi fan surten sols. Com que es fan cada any...\nA l'empresa hem fet feines relatives a la Diada per a diferents clients. Com que l'empresa és petita, tot i que li va molt la marxa, el "jefe" continua "embrutant-se les mans" (*). I aquesta mateixa nit ja comencen a celebrar-se els primers actes. He de ser a dos actes diferents, un a les 8 i un altre a les 10, afortunadament a la mateixa comarca. Però a bastanta distància de Tortosa.\nPer tant, en un altra ocasió serà.\n(*) I pensar que em vaig embarcar pensant-me que faria vida de marquès... (:-)\n10 de setembre de 2008 a les 10:34\nToni, el fer-se gran ensenya moltes coses, però un és com és i quan un té tendència a liar-se és lia, (liar-se en el sentit de ser emprenedor de coses, projectes idees...) i encara que en aquest cas parlem de feina i per tant de calés quan una persona creu en el que fa doncs corre el perill de no mirar ni hores, ni res de res. Bona Diada!!!\n10 de setembre de 2008 a les 11:09\nCom deien les nostres mares: com més gran, més animal.\n10 de setembre de 2008 a les 13:27\npoca gente de la merced en la varra tortosina haver si para la porsimo en cuentro se anima mas la gente\n11 de setembre de 2008 a les 2:17\nTot i que sembla que la trobada de la Cinta va ser bastant fluixa pel que fa a participació, si algú va fer alguna foto, potser valdria la pena penjar-la. Ni que sigui per deixar constància.\n11 de setembre de 2008 a les 12:54\nJa tinc ganes de publicar-les, però la meva càmera no és digital i tardaré uns dies, però pocs perquè jo també tinc ganes de veure-les.\nUs faré cinc cèntims, aquest anònim que ha fet el comentari és Pedro Carrillo Roman del 69 i va venir des d’Amposta. Visita el bloc des del primer dia.\nEl dia del dinar va venir a la jornada de portes obertes però no es va poder quedar al dinar ahir es va quedar en ganes de trobar-se en gent de la seva quinta, només estava ell.\nVam passar una bona estona comentant històries de pàrvuls, ens van venir a la memòria famílies que han passat pel cole i que el dia del dinar no van venir: els germans Lerin, Lendines, Agramunt, Gil (los del bar la “maña”), Gómez, Salvado, ell mateix també són uns quants germans, han participat en el bloc tant ell com la seva germana.\nElisabeth Royo del 1968, també es va presentar a la barra, és curiós tampoc va poder venir el dia 7, la recordeu? Ja veureu la foto.\n“Selu” Josep L. Sole, també va passar un moment, i Fito, i Alonso bé ja penjaré les fotos.\nToni, passat la Cinta ens posem les piles tindràs noticies nostres (expo, llibre)\n11 de setembre de 2008 a les 20:13\nHey, jo tampoc vaig puguer passar a última hora, excuses en especial a Selu. De totes maneres, si va bé m'agradaria puguer implicar-me més en actes vinents, treuré temps d'on pugue.\n12 de setembre de 2008 a les 14:35\nneus y conpañia sos felisito mucho por la labor hecha en esta organisacion de los exalumnes de la merce porque gracias a personas como vorsotos recordamos de donde venimos garsias hasta la porsima torvada\nJo també demano perdó per no assistir, però aquella mateixa tarde hem vaig quedar sense cangur, encara que podia passarme amb els nois pel parque, no hagúes pogut gaudir xerrant amb els companys. De totes maneres als "caballitos" he parlat amb Tara, Gisbert, Selu, Mª Jesus, Elena, Dolors, Neus Balaguer i crec que no hem deixo a ningú mes,\nel que vull venir a dir es que aixó no ho podem deixar perdre, falta un altre soparet.\n12 de setembre de 2008 a les 16:52\nRafel lo soparet quan vulgueu, jo m'apunto, ara bé no m'implicaré en organitzar-ho perquè m'hi vull dedicar a les altres dos activitats que ens vam comprometre a fer (expo i llibre, si l'ajuda institucional no ens falla)i a tot no es pot arribar. Ja sabeu que natros disposem de dades per localitzar a companys quan vulgueu informació teniu el meu correu.\nJose Manuel, ats Cardona? crec que tinc el teu e-mail no? t'ho dic perquè es perillos això de la col.laboració i la implicació je je je. Gràcies, el temps es molt apreciat si necessitem qualsevol col.laboració em comunicaré amb tu.\nSalut Pedro Carrillo!!! i fins aviat.\n12 de setembre de 2008 a les 17:52\nHola Neus. Si, sóc Cardona, vam intercanviar emails quan se dubtaba que vingués al dinar lo més mediàtic dels assistents, Migueli. Saludos a tothom i a disposar, com diu aquell.\nHola neus,has hablado un par de veces de la expo y el llibre y me tienes intrigada.Es algo que nos pueda interesar a todos?.Por favor explícalo.\n13 de setembre de 2008 a les 0:26\nLola, mira la publicació de Cinta March del dia 28 de mig que porta com a títol: DE COM VA SORGIR LA IDEA DE LA TROBADA D’EXALUMNES.\nAprofito aquest comentari per dir a tots que l’organització aquest estiu també ens hem aletargat (crec que així ho va escriure Toni ) però ara després de la Cinta ens posarem les piles per tal de dur a terme aquests dos projectes.\nJo veig difícil presentar aquest últim semestre el llibre i l’exposició, hem estat parlant que un altra data podria ser el 23 d’abril 09.\nNo obstant això tant prompte com tinguem més informació sobre aquestes dos activitats penjarem la informació al bloc\n13 de setembre de 2008 a les 12:28